cyanic-selkie/wikianc huggingface dataset:
Θρησκεία στην Ελλάδα
Νεότεροι χρόνοι
Αμέσως μετά την Επανάσταση του 1821, η Α΄ Εθνοσυνέλευση της Επιδαύρου ψήφισε το πρώτο ελληνικό σύνταγμα, όπου προβλεπόταν σύνδεση της ελληνικής ιθαγένειας με την πίστη στον Χριστό. Χαρακτηριστικά, το κείμενο ορίζει:«Όσοι αυτόχθονες κάτοικοι της επικρατείας της Ελλάδος πιστεύουσιν εις Χριστόν, εισίν Έλληνες, και απολαμβάνουσιν άνευ τινός διαφοράς όλων των πολιτικών δικαιωμάτων» . Το ίδιο σύνταγμα προέβλεπε ότι «επικρατούσα θρησκεία εις την ελληνικήν επικράτειαν είναι η της Ανατολικής Ορθοδόξου του Χριστού Εκκλησίας», διάταξη που επαναλήφθηκε ουσιαστικώς αναλλοίωτη σε όλα τα επόμενα ελληνικά συντάγματα, και προέβλεπε για την ίδρυση θέσης υπουργού της Θρησκείας.
Κατά τη διάρκεια της Αντιβασιλείας, εισήχθησαν διαφορετικά πρότυπα οργάνωσης της Εκκλησίας, με το Διάταγμα της 23ης Ιουλίου 1833 να ορίζει μεταξύ άλλων τα εξής: Η Ορθόδοξος Ανατολική Αποστολική Εκκλησία του Βασιλείου της Ελλάδος, εν Πνεύματι μη αναγνωρίζουσα άλλην κεφαλήν, παρά τον θεμελιωτήν της χριστιανικής πίστεως τον Κύριον και Σωτήρα ημών Ιησούν Χριστόν, κατά δε το διοικητικόν μέρος έχουσα αρχηγόν τον Βασιλέα της Ελλάδος, είναι αυτοκέφαλος και ανεξάρτητος από πάσης άλλης εξουσίας, φυλαττομένης απαραχαράκτου της δογματικής ενότητος, κατά τα παρά πασών των ορθοδόξων Ανατολικών εκκλησιών ανέκαθεν πρεσβευόμενα . Το διάταγμα όριζε ότι «η υπέρτατη εκκλησιαστική εξουσία εναπόκειται, υπό την του Βασιλέως κυριαρχίαν», χωρίς την έγκριση του οποίου δεν μπορούσε να κοινοποιηθεί ή να εκτελεστεί καμία συνοδική απόφαση.
Βάσει του ισχύοντος Συντάγματος του 1975/2008, οι σχέσεις του ελληνικού κράτους με την Ανατολική Ορθόδοξη Εκκλησία ρυθμίζονται από το σύστημα της «νόμω κρατούσας πολιτείας». Στο σύστημα αυτό η πολιτεία επεμβαίνει στα της εκκλησίας, όχι όμως με βίαια μέσα, αλλά η ανάμειξη της οροθετείται από νόμους και εκφράζεται με νόμους, παράλληλα δε κατοχυρώνεται συνταγματικά η θρησκευτική ελευθερία.
Τα τελευταία χρόνια παρατηρείται μια πτώση στη στατιστικώς αποτυπούμενη θρησκευτικότητα. Από το 2006 ως το 2015 το ποσοστό των Ελλήνων που δήλωναν θρησκευόμενοι σε διαχρονική έρευνα της Κάπα Research μειώθηκε κατά 34%. Σύμφωνα με τη Lina Molokotos-Liederman, το ορθόδοξο χριστιανικό δόγμα αποτελεί ουσιαστικό στοιχείο της Ελληνικής εθνικής ταυτότητας. Σύμφωνα με έρευνα της Pew Research, στην Ελλάδα το 54% θεωρεί ότι είναι αρκετά σημαντικό να είναι κανείς Χριστιανός για να θεωρείται πραγματικός Έλληνας. Το ποσοστό είναι μεγαλύτερο σε μεγαλύτερες ηλικίες και γενικά είναι αρκετά ψηλότερο από το αντίστοιχο ερώτημα σε άλλες ευρωπαϊκές χώρες (7% στη Σουηδία, 8% στην Ολλανδία). Το 2006, η ελληνική κυβέρνηση ψήφισε ένα νόμο που επιτρέπει την αποτέφρωση.
Σύνταγμα και θρησκευτικά θέματα
Στο προοίμιο του Συντάγματος γίνεται επίκληση «εις το όνομα της Αγίας και Ομοουσίου και Αδιαιρέτου Τριάδος», και η θρησκεία της «Ανατολικής Ορθόδοξης Εκκλησίας του Χριστού» αναγνωρίζεται ως «επικρατούσα θρησκεία στην Ελλάδα» στο Άρθρο 3 του Συντάγματος. Στην 1η παράγραφο του ίδιου άρθρου, το Σύνταγμα ρυθμίζει τις εκκλησιαστικές σχέσεις μεταξύ της «Ορθόδοξης Εκκλησίας της Ελλάδας, που γνωρίζει κεφαλή της τον Κύριο ημών Ιησού Χριστό» και της «Μεγάλης Εκκλησίας της Κωνσταντινούπολης», ενώ η 3η παράγραφος του ίδιου άρθρου απαγορεύει τη μετάφραση της Αγίας Γραφής χωρίς την έγκριση της Ορθόδοξης Εκκλησίας.
Για την έννοια του όρου «επικρατούσα θρησκεία» έχουν διατυπωθεί κατά καιρούς διάφορες θεωρίες. Το 2015, το Υπουργείο Παιδείας, Έρευνας και Θρησκευμάτων δήλωσε ότι «η αναγνώριση αυτή έχει αποκλειστικά διαπιστωτικό χαρακτήρα ο οποίος οφείλεται στο γεγονός ότι η μεγάλη πλειοψηφία των Ελλήνων (σε ποσοστό άνω του 90%) συνδέεται με την Ορθόδοξη Εκκλησία». Σύμφωνα με το συνταγματολόγο Ευάγγελο Βενιζέλο: «... ο όρος «επικρατούσα θρησκεία» έχει ένα περιεχόμενο αφενός μεν ιστορικό και πολιτισμικό, το οποίο δεν είναι νομικά κρίσιμο, αφετέρου δε ένα περιεχόμενο πραγματολογικό, που είναι νομικά κρίσιμο εφόσον περιγράφει την ορθόδοξη εκκλησία ως το πολυπληθέστερο συλλογικό υποκείμενο άσκησης της θρησκευτικής ελευθερίας υπό όλες τις εκδοχές και σε σχέση πάντοτε με όλο τον άλλο κατάλογο των συνταγματικών δικαιωμάτων…». Υπάρχει όμως και η άποψη πως οι διατάξεις αυτές ανακηρύσσουν μια επίσημη θρησκεία του κράτους.
Στο Άρθρο 13 του Συντάγματος κατοχυρώνεται συνταγματικά το δικαίωμα της θρησκευτικής ελευθερίας.
Το Άρθρο 14 που αφορά στην ελευθερία του λόγου, αναφέρει πως μεταξύ των εξαιρέσεων στις οποίες επιτρέπεται η άμεση κατάσχεση εντύπων ύστερα από παραγγελία εισαγγελέα, ανήκει η «προσβολή της χριστιανικής και κάθε άλλης γνωστής θρησκείας». Ως γνωστή θρησκεία τεκμαίρεται από το νόμο «κάθε θρησκεία και δόγμα που για την άσκηση της δημόσιας λατρείας της, τελεί σε ισχύ σχετική άδεια ίδρυσης και λειτουργίας ναού ή ευκτήριου οίκου της».
Τέλος, το Σύνταγμα ορίζει ειδικό καθεστώς για την περιοχή του Αγίου Όρους.
Στατιστικά στοιχεία
Έρευνα του Pew Research Group έδειξε οτι οι Έλληνες είναι εγκύτερα στις κεντρικες και ανατολικές ευρωπαϊκες σε θέματα θρησκείας. Μάλιστα 7 στους 10 αναγνωρίζουν οτι υπάρχει σύγκρουση των θρησκευτικών αξιών τους με τις αξίες της Δύσης. Τρεις στους τέσσερις Έλληνες(76%) θεωρουν πως η θρησκεία είναι βασικό συστατικό της εθνικότητας. Οι Έλληνες είναι αρκετά θρήσκοι, καθώς το 92% πιστεύει στον θεό (το 59% με απόλυτη βεβαιότητα)
Σύμφωνα με δημοσκόπηση της Ευρωπαϊκής Επιτροπής, διεξαχθείσα με εκ του σύνεγγυς συνεντεύξεις τον Ιανουάριο και Φεβρουάριο του 2010, το 79% των ερωτηθέντων δήλωσε ότι πιστεύει ότι υπάρχει Θεός, το 16% δήλωσε ότι πιστεύει σε «κάποιου είδους πνευματική ή ζωοποιό δύναμη», ενώ το 4% δήλωσε ότι «δεν υπάρχει κανενός είδους πνεύμα, Θεός ή ζωοποιός δύναμη».
Δημοσκόπηση της Kapa Research, διεξαχθείσα με τηλεφωνικές συνεντεύξεις το Μάρτιο και Απρίλιο του 2015, έδειξε ότι το ποσοστό αυτών που δήλωσαν ότι ανήκουν στο Ορθόδοξο χριστιανικό δόγμα ανέρχεται στο 81,4%, άλλο θρήσκευμα δήλωσε το 2,9%, άθεο δήλωσε το 14,7%. Σύμφωνα με την ίδια έρευνα, το 49,9% δήλωσε ότι η θρησκεία είναι καθόλου (27,1%) ή λίγο (22,8%) σημαντική στη ζωή του ενώ το 49,5% δήλωσε ότι η θρησκεία είναι αρκετά (29,9%) ή πολύ (25,6%) σημαντική.
Από διεθνή δημοσκόπηση του Pew Research Center στην Κεντρική και Ανατολική Ευρώπη, διεξαχθείσα με εκ του σύνεγγυς συνεντεύξεις από το Μάιο του 2015 έως τον Ιούνιο του 2016, προέκυψε ότι το ποσοστό αυτών που δήλωσαν Ορθόδοξοι Χριστιανοί ανέρχεται στο 90%, Καθολικοί Χριστιανοί δήλωσαν λιγότεροι από το 1% του πληθυσμού, Χριστιανοί άλλων δογμάτων το 3%, ενώ το Ισλάμ πρεσβεύει το 2% του πληθυσμού και άλλα θρησκεύματα το 1%. Το 4% του πληθυσμού δήλωσε άθρησκο. Σύμφωνα με την ίδια έρευνα, το 55% δήλωσε ότι η θρησκεία είναι πολύ σημαντική στη ζωή του, το 28% ότι η θρησκεία είναι κάπως σημαντική στη ζωή του, ενώ το υπόλοιπο 17% ότι δεν είναι και τόσο σημαντική ή δεν είναι καθόλου σημαντική.
Η ίδια έρευνα εξετάζει τη θρησκευτικότητα στα ευρωπαϊκά κράτη και τη συσχετίζει με άλλα μεγέθη, όπως εθνική ταυτότητα, προτίμηση στο δημοκρατικό πολίτευμα κλπ. Από εκεί προκύπτει ότι μεταξύ των Ελλήνων που δηλώνουν χριστιανοί, η πλειοψηφία (58%) θεωρεί αυτή την επιλογή ως σχετιζόμενη με τον εθνικό πολιτισμό και την οικογενειακή παράδοση, ενώ το 41% τη θεωρεί θέμα προσωπικής πίστης. Ανάλογα είναι τα ποσοστά και στις άλλες χώρες όπου επικρατεί η Ορθοδοξία. Από τους Έλληνες ορθοδόξους, το 91% δήλωσαν υπερήφανοι που είναι ορθόδοξοι και το 72% ότι αισθάνονται ότι έχουν θρησκευτικούς δεσμούς με τους υπόλοιπους ορθοδόξους. Τα ποσοστά αυτά ήταν από τα υψηλότερα μεταξύ των ορθοδόξων. Από τους Έλληνες που θεωρούν ότι η θρησκεία είναι κάτι σημαντικό στη ζωή τους, το 78% δήλωσαν ότι είναι εθνικά υπερήφανοι, δεύτεροι σε ποσοστό μετά τη Γεωργία (80%). Μεταξύ των άλλων ορθοδόξων κρατών της έρευνας, οι Έλληνες δήλωσαν κατά 89% ότι συμφωνούν με την πρόταση «δεν είμαστε τέλειοι αλλά ο πολιτισμός μας είναι ανώτερος των άλλων». Αυτό ήταν το μεγαλύτερο ποσοστό μεταξύ των ορθοδόξων κρατών. Το 55% των Ελλήνων δήλωσε ότι δεν θα δεχόταν Εβραίους ως μέλη της οικογενείας, το 62% δεν θα δεχόταν Μουσουλμάνους και το 73% δεν θα δεχόταν Ρομά (η έρευνα συσχετίζει αυτά τα ποσοστά με το Ορθόδοξο και το Καθολικό δόγμα).
Ανατολική Ορθόδοξη Εκκλησία
μικρογραφία|Ο Ορθόδοξος μητροπολιτικός ναός της Αθήνας Η Ορθόδοξη Εκκλησία είναι η μεγαλύτερη θρησκευτική κοινότητα στην Ελλάδα με τα μέλη της να αποτελούν στατιστικώς, ανάλογα με την πηγή, από το 81,4% ως το 90% του πληθυσμού.
Η Ορθόδοξη Εκκλησία δεν είναι οργανωμένη σε μία ενιαία διοικητική ενότητα αλλά αποτελείται από επιμέρους εκκλησιαστικά καθεστώτα, με κοινό σημείο αναφοράς τη σχέση τους προς το Οικουμενικό Πατριαρχείο. Έτσι με τον όρο «Ορθόδοξη Εκκλησία στην Ελλάδα» νοούνται αθροιστικά: Τόσο οι Ιερές Μητροπόλεις όσο και οι ενορίες (βασικές υποδιαιρέσεις εκκλησιαστικής οργάνωσης) αποτελούν Νομικά Πρόσωπα Δημοσίου Δικαίου (ΝΠΔΔ).
Η μισθοδοσία των επισκόπων και του εφημεριακού κλήρου της Εκκλησίας της Ελλάδος και των άλλων κανονικών Ανατολικών Ορθοδόξων κοινοτήτων στην Ελλάδα γίνεται από το κράτος. Τον Μάιο του 2022, ο αριθμός του κλήρου ανερχόταν στους 9.788. Σύμφωνα με δελτίο τύπου του Υπουργείου Πολιτισμού, Παιδείας και Θρησκευμάτων τον Μάρτιο του 2015 αυτό γίνεται σε αντάλλαγμα για τη δήμευση εκτεταμένης εκκλησιαστικής ακίνητης περιουσίας το 1834, 1909, 1930, 1952 και 1988. Η πληροφορία αυτή ελέγχεται αφού σύμφωνα με δημοσίευμα της εφημερίδας Η Καθημερινή, το Κράτος ανέλαβε τη μισθοδοσία της Εκκλησίας με τον Α.Ν. 536/1945 με παράλληλη υποχρέωση της Εκκλησίας να αποδίδει το 25% των ακαθάριστων εσόδων της στο Κράτος· το ποσοστό που έγινε 35% με τον Α.Ν. 469/1968 και τελικά καταργήθηκε με τον Ν. 3220/2004 διότι «μεταβλήθηκε σε μία ουσιαστικά προαιρετική εισφορά που κάποιοι ιερείς [...] απέδιδαν και κάποιοι είχαν ξεχάσει παντελώς». Η Εκκλησία της Ελλάδος φορολογείται όπως και κάθε άλλη θρησκευτική κοινότητα, με τις διατάξεις που αφορούν τις μη κερδοσκοπικές οντότητες.
Το μάθημα των Θρησκευτικών που διδάσκεται στην πρωτοβάθμια και δευτεροβάθμια εκπαίδευση είναι υποχρεωτικό και το περιεχόμενό του έχει ως κορμό την Ορθόδοξη Χριστιανική πίστη. Οι μαθητές μπορούν να απαλλαγούν από αυτό με απλή δήλωση των γονέων, χωρίς να απαιτείται δήλωση ή πιστοποίηση άλλου θρησκεύματος.
Η Εκκλησία στην Ελλάδα δέχεται κριτική για τον ιστορικό της ρόλο αλλά και για την παρουσία της στη σημερινή εποχή. Ιστορικά η εκκλησία είχε ενσωματωθεί στον Οθωμανικό κρατικό μηχανισμό τόσο για φορολογικά έσοδα όσο και ως μέσο ελέγχου του χριστιανικού πληθυσμού. Επιπλέον, η Ελένη Γλύκατζη-Αρβελέρ αναφέρει ότι η Εκκλησία ευθύνεται που η Ελλάδα δε γνώρισε το Διαφωτισμό. Ορισμένοι Ορθόδοξοι κληρικοί σήμερα κατηγορούνται για παραθρησκευτικό φετιχισμό και κήρυγμα μίσους. Αναφέρεται ότι η Ορθόδοξη Εκκλησία της Ελλάδας εναντιώθηκε στον νόμο για τους αντιρρησίες συνείδησης, στο αυτόματο διαζύγιο, στον πολιτικό γάμο. Παράλληλα όμως, επιτελεί σημαντικό κοινωνικό έργο, υποστηρίζοντας τους πολίτες με παροχή γευμάτων, ειδών ένδυσης και ιατρικής φροντίδας και παράλληλα συντηρεί βρεφονηπιακούς σταθμούς, φροντιστήρια, κοινωνικά παντοπωλεία, ξενώνες και δωρεάν κατασκηνώσεις.
Γνήσιοι Ορθόδοξοι Χριστιανοί
Οι Γνήσιοι Ορθόδοξοι Χριστιανοί, αναφερόμενοι απλά και ως παλαιοημερολογίτες (ονομασία η οποία τους συγχέει λανθασμένα με τους μοναχούς του Αγίου Όρους που ακολουθούν το Παλαιό Ημερολόγιο αλλά δεν είναι Γ.Ο.Χ.) αποσχίστηκαν από την Εκκλησία της Ελλάδος το 1924, καθώς τότε υιοθετήθηκε από την τελευταία το διεθνές Γρηγοριανό Ημερολόγιο αντί του Ιουλιανού, που ίσχυε μέχρι τότε στην Ελλάδα. Η αιτία της απόσχισης φαίνεται να είναι βαθύτερη καθώς κατηγορούν την επίσημη Εκκλησία της Ελλάδας ότι προσαρμόζεται στα πρότυπα του Παπισμού, υποκύπτει στην αίρεση του οικουμενισμού και ακυρώνει την ορθόδοξη πίστη. Οι ακόλουθοι της υπολογίζονταν στις 500 χιλιάδες και γενικά τείνουν να είναι πολιτικά πιο συντηρητικοί.
Προτεσταντικές/Διαμαρτυρόμενες εκκλησίες
thumb|380px|Η [[Α' Ελληνική Ευαγγελική Εκκλησία, δημιουργηθείσα στις αρχές του 1858. Το κτήριο της εκκλησίας κτίστηκε απέναντι από το Ναό του Ολυμπίου Διός στην Αθήνα, και τα εγκαίνια πραγματοποιήθηκαν το 1871]] Η Ευαγγελική Εκκλησία της Ελλάδος, αποτελεί την πρώτη Προτεσταντική εκκλησία που ιδρύθηκε στην Ελλάδα. Ιδρυμένη το 1858 και έχοντας 5.000 μέλη, ανήκει στην Αναμορφωμένη-Πρεσβυτεριανή παράδοση. Η μεγαλύτερη κοινότητα Διαμαρτυρομένων (Ευαγγελικών) Χριστιανών βρίσκεται στην Κατερίνη και αριθμεί περί τα 1000-1200 άτομα. Μαζί με την ορθόδοξη Εκκλησία της Ελλάδος, είναι οι μόνες χριστιανικές ομολογίες στην Ελλάδα, που συμμετέχουν στο Παγκόσμιο Συμβούλιο Εκκλησιών, ενώ από το 2014 είναι αναγνωρισμένη και από την πολιτεία ως νομική προσωπικότητα.
Στην Ελλάδα, υπάρχουν και άλλες Προτεσταντικές ομολογίες, όπως η Κοινωνία Ελεύθερων Ευαγγελικών Εκκλησιών Ελλάδας και, κυρίως, διάφορες Πεντηκοστιανές ομάδες. Τα μέλη της ευρύτερης κοινότητάς τους ανέρχονται, συνολικά, στα 30.000.
Καθολική Εκκλησία
μικρογραφία|Ο [[Καθολικός Καθεδρικός Ναός Αγίου Διονυσίου Αρεοπαγίτη|Ρωμαιοκαθολικός Καθεδρικός Ναός Αγίου Διονυσίου Αρεοπαγίτη στην Αθήνα]] Οι Ρωμαιοκαθολικοί στην Ελλάδα χωρίζονται στους αμιγώς Ρωμαιοκαθολικούς που ακολουθούν το δυτικό τυπικό και τους Ελληνοκαθολικούς που ακολουθούν το βυζαντινό τυπικό. Οι Έλληνες που δηλώνουν ρωμαιοκαθολικοί ανέρχονται περίπου στους 50.000-70.000 και ζουν κυρίως στις Κυκλάδες, στα Επτάνησα, στην Αθήνα, στην Πάτρα, στα Δωδεκάνησα, στη Θεσσαλονίκη, στο Ναύπλιο και σε κάποια άλλα μέρη της χώρας. Η ρωμαιοκαθολική κοινότητα αυξήθηκε τα τελευταία χρόνια με την έλευση αλλοδαπών και σήμερα πιστεύεται πως αριθμεί περίπου 200.000 μέλη. Οι Ελληνοκαθολικοί αποτελούν κοινότητα των Καθολικών του Βυζαντινού Λειτουργικού Τύπου (Ritus Graecus), γνωστών ως Ελληνόρρυθμων Καθολικών ή Ουνιτών, ανέρχονται στα 5.000 μέλη και ζουν κυρίως στην Αθήνα.
Άλλα δόγματα
Οι Μάρτυρες του Ιεχωβά, το 2016 αριθμούσαν 28.715 μέλη και 389 εκκλησίες σε όλη την Ελλάδα σύμφωνα με τα δικά τους στοιχεία. Επίσης, υπάρχουν 410 Αντβεντιστές της Εβδόμης Ημέρας με 10 εκκλησίες και 748 Μορμόνοι της Εκκλησίας του Ιησού Χριστού των Αγίων των Τελευταίων Ημερών, σε 4 εκκλησιαστικές κοινότητες.
Ισλάμ
Ο αριθμός των Μουσουλμάνων στην Ελλάδα που είναι Έλληνες πολίτες, εκτιμάται πως ανέρχεται στα 97.604 άτομα ή στο 0.95% του συνολικού πληθυσμού σύμφωνα με απογραφή του 1991. Αυτοί κατοικούν κυρίως στη Θράκη και γλωσσικά είναι τουρκόφωνοι, σλαβόφωνοι (Πομάκοι) και Ρομά. Οι Μουσουλμάνοι μετανάστες εκτιμάται πως είναι γύρω στα 200.000 με 300.000 άτομα. Οι Μουφτείες της Θράκης θεωρούνται δημόσια υπηρεσία επιπέδου γενικής διεύθυνσης, ενώ το κράτος διορίζει και μισθοδοτεί τους ιεροδιδασκάλους στα τεμένη της περιοχής.
Από τους μουσουλμάνους Έλληνες πολίτες, περίπου το 5% ακολουθούν τον Μπεκτασισμό. Οι περισσότεροι από αυτούς είναι Πομάκοι.
Ιουδαϊσμός
αριστερά|μικρογραφία|Η Συναγωγή Μπεθ-Σαλώμ των Αθηνών Η Ιουδαϊκή κοινότητα στην Ελλάδα αριθμεί σήμερα περίπου 5.500 μέλη, που κατοικούν κυρίως στην Αθήνα, τη Θεσσαλονίκη, τη Λάρισα, τον Βόλο, τη Χαλκίδα, τα Ιωάννινα, τα Τρίκαλα και την Κέρκυρα, ενώ λιγότεροι συναντώνται στην Καβάλα και τη Ρόδο. Αποτελείται κυρίως από δύο ομάδες, τους Ρωμανιώτες, ιουδαϊκές κοινότητες που ζούσαν στην Ελλάδα και την ευρύτερη περιοχή της ανατολικής Μεσογείου από την αρχαιότητα, και τους λαντινόφωνους Σεφαρδίτες, εβραϊκό φύλο που ήρθε από την Ισπανία κατά τα Οθωμανικά χρόνια και εγκαταστάθηκε στη Θεσσαλονίκη.
Βουδισμός και Ινδουισμός
Ο αριθμός των οπαδών του βουδισμού στην Ελλάδα δεν είναι υψηλός, αλλά έχει αυξηθεί τις τελευταίες δεκαετίες λόγω της μετανάστευσης ανθρώπων από την Ανατολική Ασία στην Ελλάδα. Σήμερα υπάρχουν τρία θρησκευτικά κέντρα της σχολής του διαμαντένιου δρόμου στην Αθήνα, τη Θεσσαλονίκη και την Κόρινθο. Ο Ινδουισμός στην Ελλάδα έχει μια μικρή παρουσία. Υπάρχει μια μικρή ινδουιστική κοινότητα στην Αθήνα. Υπάρχουν 25 μονάδες PIO και 12 NRIs στην πόλη.
Ελληνική εθνική θρησκεία
Περίπου 2.000 είναι τα μέλη της «Ελληνικής εθνικής θρησκείας» ενώ περίπου σε 100,000 υπολογίζονται οι συμπαθούντες την εν λόγω θρησκεία. Στις 24 Φεβρουαρίου 2017, η Ελληνική Εθνική Θρησκεία κατέστη «γνωστή» κατά την έννοια που αποδίδει το Σύνταγμα (δεκτή στα ληξιαρχεία, έγκυροι θρησκευτικοί γάμοι, κ.λπ.) έπειτα από χορήγηση από τις αρμόδιες αρχες αδείας ιδρύσεως και λειτουργίας λατρευτικού χώρου στην Αθήνα (ΑΔΑ:Ω76Α4653ΠΣ-94Ξ)..
Βλέπε επίσης
*
Ρασσόλνικ
Το ρασσόλνικ (рассольник) είναι μια παραδοσιακή ρωσική σούπα από αγγούρια τουρσί, και χοιρινά ή βοδινά νεφρά. Υπάρχει επίσης μια χορτοφαγική παραλλαγή του ρασσόλνικ που συνήθως τρώγεται κατά τη διάρκεια της Σαρακοστής. Είναι γνωστό ότι υπήρξε ήδη από τον 15ο αιώνα, όπου ονομαζόταν κάλια. Το Ρασσόλνικ έγινε μέρος της κοινής Σοβιετικής κουζίνας και σήμερα είναι επίσης δημοφιλές στην Ουκρανία και τη Λευκορωσία. Ένα παρόμοιο πιάτο είναι συνηθισμένο στην Πολωνία, όπου είναι γνωστό ως ζούπα ογκόρκοβα (κυριολεκτικά σούπα αγγοριού).
Το βασικό μέρος του ρασσσόλνικ είναι το ρασσόλ, ένα υγρό με βάση το χυμό των αγγουριών τουρσί με διάφορα άλλα καρυκεύματα. Είναι ένα από τα.
Παραπομπές
Κατηγορία:Σοβιετική κουζίνα Κατηγορία:Πολωνικές σούπες Κατηγορία:Σούπες λαχανικών
Χοστσά
Το Χοστσά (ή αλλιώς Χοτζτζά ή ο Χατζτζάς) βρίσκεται 60 χλμ. νοτιοανατολικά της Καισάρειας και 35,5 χλμ. βορειοανατολικά του Βαρασού στις βόρειες υπώρειες του Χατζιλί-ντάγ, πρόβουνου του Τσαμμπάζ-ντάγ στον Αντίταυρο. Οι κάτοικοί του το 1924 ήταν Έλληνες τουρκόφωνοι (34 οικογένειες – 244 άτομα) και Τούρκοι (μόνο 3 οικογένειες) και ασχολούνταν με την γεωργία και την κτηνοτροφία. Διοικητικά ήταν μουχταρλίκι και υπαγόταν στο μουδουρλίκι της Κίσκας, στο καϊμακαμλίκι του Φέκε, στο μουτεσαριφλίκι του Κοζάν και στο βαλελίκι των Αδάνων ενώ εκκλησιαστικά ανήκε στην μητρόπολη της Καισάρειας.
Πηγές
Κατηγορία:Καππαδοκία Κατηγορία:Χωριά της Τουρκίας
Βασίλειος Κοτρωνιάς
Ο Βασίλης Κοτρωνιάς (γεν. 25 Αυγούστου 1964) είναι Έλληνας πρωταθλητής σκακιού και ο πρώτος Έλληνας γκρανμαίτρ.
Έχει κερδίσει 10 πανελλήνια πρωταθλήματα, αριθμό ρεκόρ μέχρι σήμερα. Θεωρείται από τους αναβαθμιστές της σκακιστικής δραστηριότητας στην Ελλάδα. Έγινε ο πρώτος Έλληνας ο οποίος κέρδισε τον πρώην Παγκόσμιο Πρωταθλητή Ανατόλι Κάρποφ και έχει πλούσια συμμετοχή σε διεθνή και ελληνικά τουρνουά.
Υπήρξε μέλος των σκακιστικών συλλόγων (με χρονολογική σειρά): Εστία Κάτω Πετραλώνων, ΣΟ Πατρών, ΣΟ Περιστερίου, Κορυδαλλού, ΣΟ Καβάλας, Πνευματικής Στέγης Περιστερίου και της Σκακιστικής Ακαδημίας Κορινθίας "Αργοναύτης". Αυτό τον καιρό είναι μέλος του συλλόγου ΣΟ Θωμάς Γεωργίου.
Ξεκίνησε από την ομάδα των Πετραλώνων και το 1985 παίρνει μεταγραφή στον ΣΟ Πατρών. Στον ΣΟ Πατρών κατέκτησε πολλούς ατομικούς και ομαδικούς τίτλους και έγινε μέλος της εθνικής ομάδας. Μετέπειτα κατέκτησε πολλούς τίτλους σε διασυλλογικό επίπεδο με τον ΣΟ Περιστερίου, τον ΣΟ Καβάλας και την ΠΣ Περιστερίου. Το 2013 κατέκτησε το διασυλλογικό πρωτάθλημα Ελλάδας με την Σκακιστική Ακαδημία Κορινθίας "Αργοναύτης".
Είναι διεθνής με δύο διαφορετικές εθνικές ομάδες, την εθνική Ελλάδος και την εθνική Κύπρου. Έχει συμμετάσχει και διεκδικήσει το αγγλικό πρωτάθλημα, σε ολυμπιάδες, σε παγκόσμια πρωταθλήματα και σε πολλά μεγάλα τουρνουά όπως του Λινάρες, το Όπεν Τσεχίας κ.α.
Κατά τα έτη 2010 έως 2013 ήταν προπονητής της Εθνικής Ομάδας.
Πολιτική
Ο Βασίλης Κοτρωνιάς είναι ενεργός πολιτικά. Ήταν υποψήφιος με το κόμμα Το Ποτάμι στις ευρωεκλογές του 2014, αλλά δεν εξελέγη. Στις εθνικές εκλογές του 2019 ήταν υποψήφιος με τον Σύριζα στην 'Α Αθηνών, όπου και κατέλαβε την τελευταία θέση μεταξύ 18 υποψηφίων του κόμματος.
Εξωτερικοί σύνδεσμοι
Κοτρωνιας Βασιλειος Κοτρωνιας Βασιλειος
Ιρινοτεκάνη
Η ιρινοτεκάνη, που πωλείται με το εμπορικό σήμα Camptosar μεταξύ άλλων, είναι ένα φάρμακο που χρησιμοποιείται για τη θεραπεία του καρκίνου του παχέος εντέρου και του μικροκυτταρικού καρκίνου των πνευμόνων μικρών κυττάρων. Για τον καρκίνο του παχέος εντέρου χρησιμοποιείται είτε μόνη της είτε με φθοροουρακίλη. Για τον μικροκυτταρικό καρκίνο του πνεύμονα χρησιμοποιείται με σισπλατίνη. Χορηγείται με αργή έγχυση σε φλέβα.
Συχνές ανεπιθύμητες ενέργειες περιλαμβάνουν διάρροια, έμετο, καταστολή του μυελού των οστών, απώλεια μαλλιών, δύσπνοια και πυρετό. Άλλες σοβαρές παρενέργειες περιλαμβάνουν θρόμβους αίματος, φλεγμονή του παχέος εντέρου και αλλεργικές αντιδράσεις. Εκείνοι με δύο αντίγραφα της παραλλαγής γονιδίου UGT1A1 * 28 διατρέχουν μεγαλύτερο κίνδυνο για παρενέργειες. Η χρήση κατά τη διάρκεια της εγκυμοσύνης μπορεί να προκαλέσει βλάβη στο μωρό. Η ιρινοτεκάνη ανήκει στην οικογένεια φαρμάκων αναστολέων τοποϊσομεράσης. Δρα αναστέλλοντας την τοποϊσομεράση 1 που έχει ως αποτέλεσμα βλάβη στο DNA και κυτταρικό θάνατο.
Παραπομπές
Κατηγορία:Βασικά Φάρμακα του Παγκόσμιου Οργανισμού Υγείας Κατηγορία:Προφάρμακα Κατηγορία:Πιπεριδίνες Κατηγορία:Λακτόνες Κατηγορία:Λακτάμες Κατηγορία:Άρθρα με αλλαγμένο αναγνωριστικό EBI Κατηγορία:Άρθρα με αλλαγμένο αναγνωριστικό CASNo Κατηγορία:Αντινεοπλασματικά φάρμακα
Ηλεκτρονικό κλείδωμα
Το ηλεκτρονικό κλείδωμα είναι μια συσκευή κλειδώματος η οποία λειτουργεί με ηλεκτρικό ρεύμα. Πέρα από τα όποια είδη ή μοντέλα με τις διάφορες τεχνολογίες από τα οποία μπορεί να αποτελείται ένα σύστημα ηλεκτρονικού κλειδώματος πόρτας, η κύρια έννοια της κατηγορίας αυτής, είναι ότι δεν χρησιμοποιούνται μηχανικά κλειδιά και κλειδαριές οποιασδήποτε τεχνολογίας και επιπέδου ασφαλείας, αλλά αντί αυτών χρησιμοποιούνται ψηφιακά κλειδιά (διαφόρων τεχνολογιών) που αλληλεπιδρούν με τα ηλεκτρονικά συστήματα ελέγχου (access control systems).
Παραπομπές
Κατηγορία:Ηλεκτρονικά κυκλώματα
Back in Black
Back in Black είναι ο τίτλος του έβδομου στούντιο δίσκου του Αυστραλιανού Hard Rock συγκροτήματος AC/DC, ο οποίος κυκλοφόρησε στις 21 Ιουλίου του 1980 μέσω της δισκογραφικής εταιρείας "Atlantic Records".
Ιστορία του δίσκου
left|thumb|170px|Άγαλμα του Μπον Σκοτ στο Φριμάντλ της Αυστραλίας Μετά την περιοδεία για την προώθηση του "Highway To Hell", οι AC/DC ξεκίνησαν τη σύνθεση νέων τραγουδιών με σκοπό την κυκλοφορία του επόμενου τους άλμπουμ. Κάποια εξ' αυτών είχαν ολοκληρωθεί, όταν ο τραγουδιστής Μπον Σκοτ πέθανε από αναρρόφηση λόγω υπερβολικής κατανάλωσης αλκοόλ, στις 19 Φεβρουαρίου 1980. Τα υπόλοιπα μέλη του σχήματος σκέφτηκαν να διαλύσουν το συγκρότημα, αλλά τελικά αποφάσισαν να συνεχίσουν, αφιερώνοντας το νέο δίσκο στη μνήμη του Σκοτ.
Διάδοχος του στο μικρόφωνο του συγκροτήματος ήταν ο Μπράιαν Τζόνσον, πρώην τραγουδιστής των βρετανών Geordie και με παραγωγό και πάλι, τον Ρόμπερτ Τζον "Mutt" Λανγκ, οι AC/DC ηχογράφησαν το "Back in Black" στα "Compass Point Studios" του Νασσάου στις Μπαχάμες και τα "Electric Lady Studios" της Νέας Υόρκης, όπου πραγματοποιήθηκε και η μίξη του. Σε ένδειξη πένθους για τον θάνατο του Μπον Σκοτ, το εξώφυλλο του δίσκου ήταν ολόμαυρο, με την "Atlantic" να συμφωνεί αρκεί να υπάρχει μία γκρι γραμμή γύρω από τα γράμματα του λογότυπου.
Ο δίσκος κυκλοφόρησε τον Ιούλιο του 1980, πέντε μήνες μετά τον θάνατο του πρώην τραγουδιστή του συγκροτήματος, σκαρφαλώνοντας στην κορυφή των βρετανικών τσαρτ και το # 4 του Billboard στις Ηνωμένες Πολιτείες, όπου παρέμεινε στις λίστες επιτυχιών για 131 εβδομάδες, ενώ έγινε ο πρώτος τους δίσκος που ανέβηκε στο # 1 των τσαρτ της πατρίδας τους μετά το 1975. Το "Back in Black" βραβεύθηκε ως 22 φορές πλατινένιο στις Ηνωμένες Πολιτείες, δώδεκα φορές πλατινένιο στην Αυστραλία και διαμαντένιο στον Καναδά. Το διάστημα κατά το οποίο ο δίσκος βρισκόταν στην πρώτη θέση στη Μεγάλη Βρετανία, οι δίσκοι "Let There Be Rock", "If You Want Blood (You've Got It)" και "Highway To Hell" επανήλθαν στις λίστες των επιτυχιών, κάνοντας τους AC/DC το πρώτο συγκρότημα μετά τους Beatles το οποίο είχε τέσσερις δίσκους, ταυτόχρονα, στα βρετανικά τσαρτ. Τον δίσκο συνόδευαν τα σινγκλ "You Shook Me All Night Long", "Back in Black", "Hell's Bells" και "Rock and Roll Ain't Noise Pollution", με τα δύο από αυτά να μπαίνουν στο αμερικάνικο Top-40 και το "Rock and Roll Ain't Noise Pollution" να φτάνει στο # 15 στη Μεγάλη Βρετανία.
thumb|200px|Ο Μπράιαν Τζόνσον Η διαχρονικότητα του "Back in Black" αποτυπώνεται σε πολυάριθμες λίστες στις οποίες έχει συμπεριληφθεί. Πιο συγκεκριμένα, το γερμανικό "Rock Hard" το κατέταξε στην πρώτη θέση με τα "300 καλύτερα άλμπουμ όλων των εποχών", το "Kerrang!" στην όγδοη θέση των "εκατό δίσκων που πρέπει να ακούσεις πριν πεθάνεις" και τη δέκατη θέση της λίστας με τους "εκατό καλύτερους δίσκους του χέβι μέταλ", το "Rolling Stone" στην 26η θέση των καλύτερων άλμπουμ της δεκαετίας του '80 και στην 77η θέση των "500 καλύτερων δίσκων όλων των εποχών", το "Consequence of Sound" στην 29η θέση των "καλύτερων δίσκων όλων των εποχών", το "Guitarist" στην 17η θέση της λίστας με τα "πενήντα επιδραστικότερα κιθαριστικά άλμπουμ όλων των εποχών" και το "Juice Magazine" στην κορυφή της λίστας με τα "πενήντα καλύτερα αυστραλιανά άλμπουμ όλων των εποχών".
Για την προώθηση του άλμπουμ, οι AC/DC ξεκίνησαν την περιοδεία τους από την Ολλανδία και το Βέλγιο στα τέλη Ιουνίου του 1980, συνεχίζοντας με 66 συναυλίες στις Ηνωμένες Πολιτείες και τον Καναδά μέχρι τις 11 Οκτωβρίου. Ακολούθησε μία μεγάλη βρετανική περιοδεία, πριν ολοκληρώσουν τη χρονιά με συναυλίες στη Γερμανία, τη Γαλλία και τα σκανδιναβικά κράτη. Τον Ιανουάριο του 1981 περιόδευσαν στην Ισπανία και τη Γαλλία, πριν μεταβούν στην Ιαπωνία για τέσσερις εμφανίσεις και στην Αυστραλία για άλλες οκτώ, ολοκληρώνοντας την περιοδεία στις 28 Φεβρουαρίου 1981 στο "Myer Music Bowl" της Μελβούρνης.
Τραγούδια
1. Hell's Bells (A. Young, M. Young, Johnson) - 5:10
2. Shoot to Thrill (A. Young, M. Young, Johnson) - 5:17
3. What Do You Do for Money Honey (A. Young, M. Young, Johnson) - 3:33
4. Given the Dog a Bone (A. Young, M. Young, Johnson) - 3:30
5. Let Me Put My Love Into You (A. Young, M. Young, Johnson) - 4:16
6. Back in Black (A. Young, M. Young, Johnson) - 4:14
8. Have a Drink on Me (A. Young, M. Young, Johnson) - 3:57
10. Rock and Roll Ain't Noise Pollution (A. Young, M. Young, Johnson) - 4:15
Βραβεία
Back in Black (άλμπουμ)
Αυστραλία (ARIA Certification) : 12 x πλατινένιος
Ηνωμένες Πολιτείες (RIAA Certification) : 22 x πλατινένιος
Καναδάς (CRIA Certification) : Διαμαντένιος
Ηνωμένο Βασίλειο (BPI Certification) : Χρυσός
Αργεντινή (CAPIF Certification) : Χρυσός
Ελβετία (IFPI Certification) : 2 x πλατινένιος
Αυστρία (IFPI Certification) : Πλατινένιος
Γαλλία (SNEP Certification) : 2 x πλατινένιος
Γερμανία (BVMI Certification) : 2 x πλατινένιος
Ιταλία (FIMI Certification) : Χρυσός
Μέλη των AC/DC
Η σύνθεση του συγκροτήματος κατά τις ηχογραφήσεις του "Back in Black" είχε την εξής μορφή:
Πηγές
Κατηγορία:Άλμπουμ του 1980 Κατηγορία:Άλμπουμ των AC/DC
Επτά θανάσιμα αμαρτήματα
Τα επτά θανάσιμα αμαρτήματα είναι μια ταξινόμηση των πιο σοβαρών αμαρτημάτων σύμφωνα με την Καθολική Εκκλησία. Τα αμαρτήματα ονομάζονται «θανάσιμα» γιατί σύμφωνα με την Εκκλησία μπορούν να στερήσουν τη θεία χάρη και να οδηγήσουν στην αιώνια καταδίκη της ψυχής του ανθρώπου, εκτός αν συγχωρεθούν με την εξομολόγηση που ακολουθεί τη μετάνοια.
Παρουσίαση
Η σοβαρότητα των αμαρτημάτων υπολογίζεται με βάση την κατάχρηση των ιδιοτήτων που θα μπορούσαν να είναι πιο κοντά στον Θεό. Κατά τον Δάντη και άλλους στοχαστές, η λογική είναι η ιδιότητα του ανθρώπου που τον κάνει να πλησιάζει προς το θεϊκό. Η κατάχρηση αυτής της ιδιότητας, μέσω της αλαζονείας ή της ζηλοφθονίας, φθείρει την ψυχή στον μέγιστο βαθμό. Ακολουθούν σε βαρύτητα οι καταχρήσεις που έχουν να κάνουν με τα πάθη του ανθρώπου, δηλαδή η οργή (υπερβολικό πάθος) και η οκνηρία (έλλειψη πάθους). Στο τέλος βρίσκεται η κατάχρηση των φυσικών αναγκών, σύμφωνα με τις οποίες ομοιάζουμε προς το ζωικό, συγκεκριμένα η απληστία, η λαιμαργία και η λαγνεία. Κάθε αμάρτημα εκπροσωπείται από έναν δαίμονα, ο οποίος μπορεί να είναι κοινός και με άλλες θρησκείες. Το Καθαρτήριο, όπως περιγράφεται στη «Θεία Κωμωδία» του Δάντη, περιλαμβάνει τα επτά θανάσιμα αμαρτήματα κατά σειρά:μικρογραφία|250x250px|Το Βουνό του Καθαρτηρίου (Θεία Κωμωδία: μέρος Β)|εναλλ.= !Αμάρτημα !Επεξήγηση !Δαίμονας κανείς τον εαυτό του ανώτερο με την επιτυχία των άλλων εκδικητική συμπεριφορά τεμπελιά θέλει όλο και περισσότερα ασταμάτητα και γρήγορα δεν ελέγχει τις σεξουαλικές του επιθυμίες
Προέλευση
Αρκετοί αρχαίοι Έλληνες φιλόσοφοι είχαν ασχοληθεί με τις έννοιες της Αρετής και της Ηθικής, καταλήγοντας σε ιδανικές ιδιότητες ή αξίες του ανθρώπου, όπως για παράδειγμα ο Αριστοτέλης στα Ηθικά Νικομάχεια. Επίσης επιζητούσαν το μέτρο, έτσι η έλλειψη ή η υπερβολή θεωρούσαν ότι οδηγεί σε ανεπιθύμητες καταστάσεις. Τις πιο σημαντικές αρνητικές συνέπειες, συγκέντρωσε τον 4ο αιώνα ο μοναχός Ευάγριος Ποντικός, φτιάχνοντας την παρακάτω λίστα:
Στη συνέχεια μεταφράστηκε στα λατινικά και υιοθετήθηκε από τον Χριστιανισμό. Το έτος 591, ο Πάπας Γρηγόριος Α΄ αναθεώρησε τα θανάσιμα αμαρτήματα, συνενώνοντας τη λύπη με την ακηδία, και την υπερηφάνεια με την κενοδοξία, ενώ προσέθεσε επιπλέον τη ζηλοφθονία.
Τα θανάσιμα αμαρτήματα στην τέχνη
εναλλ.=Semiramide, 1905, από τον Cesare Saccaggi. Το Semiramis, βασίλισσα της Βαβυλώνας, θεωρείται από την αρχαιότητα προσωποποίηση της λαγνείας.|μικρογραφία|248x248εσ|Semiramide, 1905, από τον Cesare Saccaggi. Το Semiramis, βασίλισσα της Βαβυλώνας, θεωρείται από την αρχαιότητα προσωποποίηση της λαγνείας.
Κατά την Αναγέννηση, οι καλλιτέχνες αποτύπωσαν τα επτά θανάσιμα αμαρτήματα σε πίνακες και γλυπτά, γνωρίζοντάς τα στο ευρύ κοινό, και προωθώντας με αυτό τον τρόπο τη χριστιανική κουλτούρα. Ανάμεσα στους σημαντικούς ζωγράφους της εποχής ήταν και ο Ιερώνυμος Μπος (1485).
Στο Θέατρο
Ο θεατρικός συγγραφέας Μπέρτολτ Μπρεχτ και ο μουσικός συνθέτης Κουρτ Βάιλ έγραψαν την όπερα-μπαλέτο «Οι Εφτά Θανάσιμες Αμαρτίες των Μικροαστών» (Γερμ.: Die sieben Todsünden der Kleinbürger), μια σάτιρα για τον καπιταλισμό και τις αρνητικές επιπτώσεις που έχει στην κεντρική ηρωίδα. Συγκεκριμένα περιγράφει τις εσωτερικές διαμάχες της (προβαλλόμενες σε δύο διαφορετικά πρόσωπα) όταν διαπράττει από ένα θανάσιμο αμάρτημα σε κάθε μία από τις 7 πόλεις που επισκέπτεται, με σκοπό να μαζέψει χρήματα για την οικογένειά της.
Παραπομπές
Κατηγορία:Καθολική Εκκλησία
Μονάδα Κινητής Υποδιαστολής
right|thumb|180px|Ο [[Μικροεπεξεργαστής|επεξεργαστής Intel 80287.]] Η μονάδα κινητής υποδιαστολής (FPU) αποτελεί μέρος του υπολογιστικού συστήματος ειδικά σχεδιασμένο να πραγματοποιεί πράξεις με αριθμούς κινητής υποδιαστολής (όπως για παράδειγμα ο πολλαπλασιασμός 5,2343 x 2,345). Τυπικές πράξεις που εκτελεί είναι η πρόσθεση, η αφαίρεση ο πολλαπλασιασμός η διαίρεση και ο υπολογισμός τετραγωνικής ρίζας. Σε ορισμένα συστήματα (παλαιότερης μικροαρχιτεκτονικής ) μπορεί να εκτελούν και διάφορες άλλες πράξεις και υπολογισμούς όπως τριγωνομετρικούς υπολογισμούς. Στις μέρες μας αυτό επιτυγχάνεται με τη χρήση βιβλιοθηκών ρουτινών στο επίπεδο του λογισμικού.
Στις περισσότερες σύγχρονες μικροαρχιτεκτονικές γενικού σκοπού, μία ή περισσότερες FPU είναι ενσωματωμένες στον επεξεργαστη, ωστόσο πολλοί επεξεργαστές, ειδικότερα παλαιότερης γενιάς, δεν διαθέτουν υλική υποστήριξη για τέτοιες πράξεις.
Στο παρελθόν, ορισμένα συστήματα έχουν εφαρμόσει πράξεις υποδιαστολής χρησιμοποιώντας έναν συνεπεξεργαστή, παρά με τη χρήση ανεξάρτητης μονάδας. Σήμερα, στην εποχή των μικροϋπολογιστών, η μονάδα αυτή υλοποιείται με ένα απλό ολοκληρωμένο ψηφιακό κύκλωμα ενσωματωμένο στο υπόλοιπο, ενώ σε παλαιότερα συστήματα ήταν πολύ μεγαλύτερη και λόγω του μεγέθους της βρίσκονταν έξω από τον επεξεργαστή.
Δεν έχουν όλες οι μικροαρχιτεκτονικές υλική υποστήριξη FPU. Ελλείψει ενός FPU, πολλές λειτουργίες απομιμούνται εικονικά. Ο τρόπος αυτός ναι μεν γλυτώνει το κόστος κατασκευής της αντίστοιχης μονάδας, αλλά είναι σημαντικά πιο αργός. Η εικονική απομίμηση, μπορεί να εφαρμοστεί σε οποιοδήποτε επίπεδο: εσωτερικά του επεξεργαστη με τη μορφή μικροκώδικα ή ως λειτουργία του λειτουργικού συστήματος.
Στις περισσότερες σύγχρονες αρχιτεκτονικές, υπάρχει ένας διαχωρισμός μεταξύ των πράξεων με αριθμούς κινητής υποδιαστολής και των πράξεων με ακεραίους. Αυτός ο διαχωρισμός διαφέρει σημαντικά από αρχιτεκτονική σε αρχιτεκτονική. Μερικές, όπως η x86 της Intel, έχουν εξειδικευμένους καταχωρητές για υπολογισμούς αριθμών κινητής υποδιαστολής.
Συνήθως οι υπολογισμοί κινητής υποδιαστολής εκτελούνται με την μέθοδο της διοχέτευσης. Σε προγενέστερες αρχιτεκτονικές οι υπολογισμοί κινητής υποδιαστολής διοχετεύονταν διαφορετικά από τους ακέραιους. Από τις αρχές της δεκαετίας του ’90, πολλοί υπολογιστές και εξυπηρετητές, έχουν περισσότερες από μια FPU.
Όταν ένας επεξεργαστής εκτελεί ένα πρόγραμμα που απαιτεί υπολογισμούς κινητής υποδιαστολής, υπάρχουν 3 τρόποι να τους εκτελέσει:
Βιβλιοθήκες υπολογισμών κινητής υποδιαστολής
Ορισμένες μονάδες υποστηρίζουν μόνο απλούς υπολογισμούς κινητής υποδιαστολής: πρόσθεση, αφαίρεση και πολλαπλασιασμό. Όμως ακόμα και οι πιο πολύπλοκες FPU έχουν ένα πεπερασμένο αριθμό υπολογισμών που μπορούν να κάνουν.
Όταν ο επεξεργαστής εκτελεί ένα πρόγραμμα που απαιτεί υπολογισμούς κινητής υποδιαστολής οι οποίοι δεν υποστηρίζονται από το υλικό, ο επεξεργαστής χρησιμοποιεί μια σειρά απλούστερων υπολογισμών. Σε συστήματα που δεν υποστηρίζουν κάποια μονάδα υπολογισμών κινητής υποδιαστολής, ο επεξεργαστής προσομοιώνει τους υπολογισμούς χρησιμοποιώντας μια σειρά απλούστερων αριθμητικών υπολογισμών, που εκτελούνται στην αριθμητική και λογική μονάδα.
Το λογισμικό που χρησιμοποιείται για να κατηγοριοποιήσει αυτή τη σειρά των υπολογισμών, για να προσομοιωθεί εικονικά ένας υπολογισμός κινητής υποδιαστολής, περιλαμβάνεται σε μια ειδική βιβλιοθήκη.
Ενσωματωμένες FPU
Σε ορισμένες περιπτώσεις οι FPU είναι εξειδικευμένες και χωρισμένες μεταξύ απλών πράξεων κινητής υποδιαστολής (πρόσθεση και αφαίρεση) και πιο περίπλοκων υπολογισμών (διαίρεση). Σε ορισμένες περιπτώσεις, μόνο οι πιο απλοί υπολογισμοί είναι ενσωματωμένοι στο υλικό ή σε μορφή μικροκώδικα, ενώ οι πιο πολύπλοκοι υπολογισμοί υλοποιούνται με προγραμματιστικές ρουτίνες (γραμμένες σε συμβολική γλώσσα ή σε μια γλώσσα προγραμματισμού υψηλού επιπέδου).
Πρόσθετες FPU
Τη δεκαετία του 1980, στους υπολογιστές της IBM, το σύνηθες ήταν η FPU να είναι εντελώς ξεχωριστή και ανεξάρτητη από τη λειτουργία του επεξεργαστή, και συνήθως πωλούνταν ξεχωριστά ως προαιρετικό πρόσθετο. Αγοράζονταν μόνο αν χρειαζόταν να επιταχυνθούν ή να εκτελεστούν μαθηματικά προγράμματα.
Οι επεξεργαστές 8088 και 8086 είχαν και μια πρόσθετη υποδοχή για αυτόν τον συνεπεξεργαστή, τον 8087, όπως και οι άμεσοι διάδοχοι τους είχαν αντίστοιχο.
Από τον επεξεργαστή 80486 και μετά, η μονάδα υπολογισμών κινητής υποδιαστολής ενσωματώθηκε στον επεξεργαστή. Μοναδική εξαίρεση αποτέλεσε ο 80486SX. Ο συγκεκριμένος επεξεργαστής είχε πρόσθετη υποδοχή για τον συνεπεξεργαστή του, τον 80487, ο οποίος στην πραγματικότητα ήταν ένας ολοκληρωμένος επεξεργαστής με ενσωματωμένη FPU. Σε περίπτωση που τοποθετούνταν στο σύστημα, ο 80486SX απενεργοποιούνταν.
Σε αντίθεση με την σειρά x87, πολλές εταιρείες κατασκεύαζαν συνεπεξεργαστές για την σειρά x86.
Εκτός από τις αρχιτεκτονικές της Intel, οι FPU με τη μορφή συνεπεξεργαστών μπορούσαν να χρησιμοποιηθούν και από τους επεξεργαστές Motorola 68000. Συγκεκριμένα οι επεξεργαστές Μοtorola 68020/68030 χρησιμοποιούσαν τις FPU 68881 και 68882, στους σταθμούς εργασίας της σειράς Sun 3. Συχνά τοποθετούνταν και στα υψηλότερης απόδοσης μοντέλα των υπολογιστών Apple Macintosh και Commodore Amiga, αλλά δεν συναντάτο σε χαμηλότερα μοντέλα, εκτός από τους υπολογιστές της ΙΒΜ. Με την κατασκευή του 68040, η Motorola ενσωμάτωσε την FPU στον επεξεργαστή, αλλά όπως και στη σειρά επεξεργαστών x86 της Ιντελ, διαθέτονταν και ένας επεξεργαστής (ο 68LC040) χωρίς ενσωματωμένη FPU.
Δείτε επίσης
Κατηγορία:Αρχιτεκτονική υπολογιστή
Μονάδα Εκτέλεσης Εντολών
Στη μηχανική των υπολογιστών, η μονάδα εκτέλεσης των εντολών (ονομάζεται επίσης και λειτουργική μονάδα ή μονάδα λειτουργίας) αποτελεί μέρος της Κ.Μ.Ε ενός επεξεργαστή που εκτελεί τις διεργασίες και τους υπολογισμούς που απαιτούνται από το πρόγραμμα του υπολογιστή. Μπορεί να έχει την δική της αυτόνομη ακολουθιακή μονάδα ελέγχου (δεν πρέπει να συγχέεται με την μονάδα ελέγχου της Κ.Μ.Ε.), ορισμένους καταχωρητές, καθώς και άλλες εσωτερικές μονάδες, όπως μια υπο-ALU ή FPU, η κάποια μικρότερα πιο εξειδικευμένα στοιχεία.
Είναι κοινό στους σύγχρονους επεξεργαστές να έχουν πολλαπλές παράλληλες μονάδες εκτέλεσης, και γίνεται αναφορά σε αυτές ως μονοδιάστατοι ή πολυδιάστατοι σχεδιασμοί. Η απλούστερη διάταξη αποτελείται από μια μονάδα εκτέλεσης των εντολών, έναν διαχειριστή διαύλου έτσι ώστε να διαχειρίζεται τη μνήμη και από τη χρησιμοποίηση ενός αριθμού άλλων για να εκτελούνται υπολογισμοί. Στους σύγχρονους επεξεργαστές, οι μονάδες εκτέλεσης των εντολών υλοποιούν τους υπολογισμούς τους με τη μέθοδο της διοχέτευσης.
Κατηγορία:Αρχιτεκτονική υπολογιστή
Χαβανέζικο κοράκι
Το Χαβανέζικο κοράκι ή Αλάλα (Corvus hawaiiensis) είναι ένα είδος πτηνού της οικογένειας Κορακίδες ενδημικό στην Χαβάη. Με μήκος 56-69 εκατοστά είναι μικρότερο από το κοινό κοράκι επίσης έχει πιο στρογγυλεμένα φτερά και πιο χοντρό ράμφος. Έχει μαλακό μαύρο φτέρωμα, εκτός από τον λαιμό όπου τα φτερά είναι μακριά και σκληρά. Μερικοί ιθαγενείς Χαβανέζοι πιστεύουν ότι τα κοράκια είναι οι ψυχές των προγόνων τους και τους προστατεύουν.
Διανομή και ενδιαίτημα
Δυστυχώς το χαβανέζικο τώρα έχει εξαφανιστεί από την άγρια φύση. Παλαιότερα ζούσε μόνο στο μεγάλο νησί της Χαβάης. Κατοικούσε σε τροπικά δάση στις πλαγιές του Μάουνα Λόα σε ύψη από 500 μέχρι 2500 μέτρα. Μερικά από τα πιο σημαντικά δέντρα για την επιβίωση του ήταν μερικά είδη μετροσίδερου και ακακίας ενδημικά στη Χαβάη. Η πυκνή βλάστηση του δάσους το προστάτευε από τον κύριο θηρευτή του, το χαβανέζικο γεράκι (Buteo solitarius). Ζούσε σε περιοχές με έντονη βροχόπτωση όπου ξεπερνούσε και τα 2.500 χιλιοστά τον χρόνο. Απολιθωμένα απομεινάρια του αποδεικνύουν ότι κάποτε ζούσε σε όλα τα νησιά της Χαβάης μαζί με άλλα εξαφανισμένα είδη κορακιού. Το είδος είναι γνωστό για την ισχυρή ικανότητα πτήσης και την επινοητικότητα του, καθώς και οι λόγοι για την εξαφάνιση του δεν είναι πλήρως κατανοητοί. Πιστεύεται ότι παράσιτα όπως το τοξόπλασμα και ασθένειες όπως η ελονοσία και η ευλογιά ήταν πιθανώς ένας σημαντικός παράγοντας για την παρακμή του είδους.
Διατροφή
Το χαβανέζικο κοράκι ήταν παμφάγο και συνήθως τρέφονταν με αυγά και νεοσσούς, έντομα, φρούτα, νέκταρ, άνθη και μερικές φορές νεκρά ζώα. Συνήθως άνοιγε τρύπες με το ράμφος του στον φλοιό των δέντρων για να βρει έντομα που κρύβονται από κάτω.
Ήχοι
Έχει ίδιο φωνητικό ρεπερτόριο με τα άλλα είδη κορακιού.
Κατάσταση διατήρησης
Τα τελευταία δύο άγρια άτομα πέθαναν το 2002, το είδος ταξινομείται ως εξαφανισμένο από τη φύση από την IUCN. Ενώ 109 άτομα παραμένουν σε 2 κέντρα αναπαραγωγής που διευθύνονται από τον ζωολογικό κήπο του Σαν Ντιέγκο. Οι προσπάθειες να επαναφέρουν τα κοράκια στο φυσικό τους περιβάλλον παρεμποδίζονται από τη θήρευση του γερακιού της Χαβάης. Η κυβέρνηση των ΗΠΑ έχει δαπανήσει 14 εκατομμύρια δολάρια για την επιβίωση του είδους.
Παραπομπές
Κατηγορία:Κορακίδες Κατηγορία:Πανίδα της Χαβάης Κατηγορία:Εξαφανισμένα ζώα
Μπανούς (πιάτο)
Το μπανούς (ουκρανικά: бануш, банош, ρουμανικά: bălmuș, πολωνικά: banusz) είναι πιάτο που παρασκευάζονται από αλεύρι με την προσθήκη σμετάνα (κρέμα γάλακτος), που ολοκληρώνεται με χοιρινό, μανιτάρια, μπρίντζα, κ.α. Το πιάτο είναι θεωρείται μέρος της ουκρανικής κουζίνας και ειδικά των Χουτσούλων. Είναι δημοφιλές στην περιοχή των Καρπαθίων της δυτικής Ουκρανίας και της Ρουμανίας, όπου το πιάτο ονομάζεται μπάλμους.
Παραπομπές
Κατηγορία:Ουκρανική κουζίνα Κατηγορία:Ρουμάνικη κουζίνα Κατηγορία:Πολωνική κουζίνα
Θεοδόσιος
Το όνομα Θεοδόσιος μπορεί να αναφέρεται:
Μπέσνα Τζάπιτς
Ο Μπέσνα Τζάπιτς ( σερβικά : Весна Ђапић, 27 Φεβρουαρίου 1954 - ...) είναι Σέρβος ηθοποιός του γιουγκοσλαβικού κινηματογράφου και της τηλεόρασης.
Βιογραφία
Ο Μπέσνα Τζάπιτς γεννήθηκε στις 27 Φεβρουαρίου  1954 στο Βελιγράδι.
Παραπομπές
Κατηγορία:Σέρβοι ηθοποιοί Κατηγορία:Γιουγκοσλάβοι ηθοποιοί
NetherRealm Studios
Η NetherRealm Studios είναι αμερικάνικο στούντιο δημιουργίας βιντεοπαιχνιδιών με έδρα στο Σικάγο και είναι ιδιοκτησία της Warner Bros. Games. Υπό την ηγεσία του Εντ Μπουν, βετεράνου στη βιομηχανία βιντεοπαιχνιδιών και συνδημιουργού του Mortal Kombat, το στούντιο είναι υπεύθυνο για τη δημιουργία των Mortal Kombat και Injustice σειρών από βιντεοπαιχνίδια πάλης.
Βώροι Ηρακλείου
Περιλαμβάνοντας μόνον την έδρα της, η Κοινότητα Βώρων έχει 726 κατοίκους, σύμφωνα με την απογραφή του 2011.
Βρίσκεται σε υψόμετρο 60 μέτρων στην πεδιάδα της Μεσαράς. Διαθέτει μεγάλη  καλλιεργήσιμη  έκταση, η οποία αρδεύεται στο μεγαλύτερο μέρος της. Οι κάτοικοι ασχολούνται με την ελαιοκομία και την αμπελοκαλλιέργεια, ενώ είναι ανεπτυγμένη και η κτηνοτροφία. Μπορεί κανείς να επισκεφθεί το Μουσείο Κρητικής Εθνολογίας. Ο καθεδρικός ναός είναι αυτός των Εισοδίων της Θεοτόκου. Λειτουργεί Δημοτικό Σχολείο και Νηπιαγωγείο.
Κοινότητα Βώρων
μικρογραφία|670x670εσ Περιλαμβάνοντας μόνον την έδρα της, η Κοινότητα Βώρων έχει 726 κατοίκους, σύμφωνα με την απογραφή του 2011.
Η Κοινότητα εκπροσωπείται από πενταμελές Συμβούλιο με επικεφαλής τον Πρόεδρο κ. Μάρκο Ξενογιαννάκη.
Κοινοτάρχες Βώρων
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Βώρων.
Ιστορικά στοιχεία
μικρογραφία|Μουσείο Κρητικής Εθνολογίας Η περιοχή κατοικήθηκε από την πρωτομινωική εποχή και είναι χαρακτηριστικά τα αρχαιολογικά ευρήματα στην περιοχή. Το αρχαιότερο κομμάτι του οικισμού λέγεται "Κατωχώρι".
Στον Καστρoφύλακα αναφέρεται Vorus (K 100) με 312 κατοίκους τό 1583. Το 1881  κανείς Τούρκος δεν κατοικούσε στους Βώρους.
Πιθανότατα έλαβαν το όνομά τους από το γιο του βασιλιά της Φαιστού Ραδάμανθυ, το Βώρο.
Σε μικρή απόσταση βόρεια του χωριού βρίσκεται η έρημη πλέον μονή της Παναγίας τής Καρδιώτισσας, μετόχι τής μονής  Βαρσαμόνερου. Σώζεται μόνον ο κατάγραφος ναός με αξιόλογες τοιχογραφίες με δυτική επίδραση.
Το 1978 οι Βώροι έχουν χαρακτηριστεί ως Διατηρητέος Παραδοσιακός Οικισμός από το Υπουργείο Πολιτισμού.
Εξωτερικοί σύνδεσμοι
Μουσείο Κρητικής Εθνολογίας
Βιβλιογραφία
Κατηγορία:Χωριά του νομού Ηρακλείου Κατηγορία:Δήμος Φαιστού
Διαδραστικές προσομοιώσεις PHET
Οι Διαδραστικές προσομοιώσεις PhET, ένα έργο στο University of Colorado Boulder, είναι ένα μη κερδοσκοπικό open educational resource (OER) έργο που ξεκίνησε το 2002 από τον κάτοχο του βραβείου Νόμπελ Carl Wieman. Το PhET ξεκίνησε με το όραμα του Wieman να βελτιώσει τον τρόπο με τον οποίο διδάσκεται και μαθαίνεται η επιστήμη. Η δηλωμένη αποστολή είναι "Να βελτιώσει την επιστήμη, τα μαθηματικά, τη μόρφωση και την εκπαίδευση παγκόσμια μέσα από ελεύθερες διαδραστικές προσομοιώσεις."
Το ακρωνύμιο του έργου "PhET" σήμαινε αρχικά "Τεχνολογία εκπαίδευσης φυσικής," αλλά το PhET σύντομα επεκτάθηκε και σε άλλους τομείς. Το έργο τώρα σχεδιάζει, αναπτύσσει και εκδίδει πάνω από 125 ελεύθερες διαδραστικές προσομοιώσεις για εκπαιδευτική χρήση στους τομείς Φυσικής, Χημείας, Βιολογίας, στις Επιστήμες γης και περιβάλλοντος και τα Μαθηματικά. Οι προσομοιώσεις έχουν μεταφραστεί σε πάνω από 65 διαφορετικές γλώσσες, συμπεριλαμβανομένων των ελληνικών και το 2011, ο ιστότοπος PhET δέχτηκε πάνω από 25 εκατομμύρια επισκέπτες.
Τον Οκτώβριο του 2011, οι διαδραστικές προσομοιώσεις PhET επιλέχτηκαν για το Tech Award 2011 εκπαίδευσης της Microsoft. Τα βραβεία τεχνολογίας, παρουσιάστηκαν από το The Tech Museum of Innovation, με τιμημένους καινοτόμους από όλον τον κόσμο.
Ιστορικό
Το 2001, ο Wieman κέρδισε το Βραβείο Νόμπελ Φυσικής, μαζί με τους Eric Cornell και Wolfgang Ketterle για βασικές μελέτες στο συμπύκνωμα Bose-Einstein. Μετά τη λήψη του βραβείου Νόμπελ, ο Wieman ενεπλάκη έντονα στις προσπάθειες βελτίωσης της Διδακτικής των φυσικών επιστημών και διεξήγαγε εκπαιδευτικές έρευνες στην εκπαίδευση της επιστήμης. Βοήθησε στη συγγραφή του Φυσική 2000 όπου παρείχε προσομοιώσεις που εξηγούσαν την εργασία του στη δημιουργία του συμπυκνώματος Bose-Einstein. Καθώς έδινε δημόσιες διαλέξεις, παρατήρησε ότι "συχνά οι προσομοιώσεις ήταν το πρώτο πράγμα που θυμόντουσαν τα άτομα από την ομιλία μου. Με βάση τις ερωτήσεις και τα σχόλια τους, φάνηκε ότι μάθαιναν σύμφωνα με τις παρουσιαζόμενες προσομοιώσεις φυσικής." Έπειτα διέθεσε χρήματα από μια χορηγία του διακεκριμένου προγράμματος σχολικών διδασκαλιών του National Science Foundation, του ιδρύματος Kavli και ένα μέρος από τα χρήματα του βραβείου Νόμπελ για να χρηματοδοτήσει το PhET ώστε να βελτιωθεί ο τρόπος που διδάσκεται και μαθαίνεται η φυσική. Οι προσομοιώσεις PhET διαφέρουν από τις προσομοιώσεις Φυσικής 2000, επειδή οι χρήστες μπορούν να αλληλεπιδράσουν με την προσομοίωση για να αλλάξουν τις συνθήκες, ενώ οι προσομοιώσεις Φυσικής 2000 είναι απλά βίντεο.
Οργάνωση
Οι διαδραστικές προσομοιώσεις PhET είναι μέρος του University of Colorado Boulder που είναι μέρος της Association of American Universities. Η ομάδα αλλάζει με την πάροδο του χρόνου και έχει περίπου 16 μέλη από από καθηγητές, μεταδιδακτορικούς σπουδαστές, ερευνητές, ειδικούς της εκπαίδευσης, μηχανικούς λογισμικού (κάποιες φορές εργολαβικά), εκπαιδευτικούς και διοικητικούς βοηθούς.
Σχεδίαση και εκπαιδευτική επίδραση
Οι διαδραστικές προσομοιώσεις PhET ενσωματώνουν πρακτικές με βάση την έρευνα στην ενεργή διδασκαλία για να βελτιώσουν την εκμάθηση των εννοιών της επιστήμης και των μαθηματικών. Οι προσομοιώσεις σχεδιάζονται ώστε να είναι ευπροσάρμοστες για να μπορούν να χρησιμοποιηθούν ως επιδείξεις σε διαλέξεις, σε εργαστήρια ή σε οικιακές δραστηριότητες. Οι προσομοιώσεις χρησιμοποιούν ένα διαισθητικό περιβάλλον, παρόμοιο με παιχνίδι, όπου οι σπουδαστές μπορούν να μάθουν μέσα από μια απλοποιημένη επιστημονική προσέγγιση, όπου οι δυναμικές οπτικές αναπαραστάσεις κάνουν το αόρατο ορατό και οι επιστημονικές ιδέες συσχετίζονται με τα πραγματικά φαινόμενα.